钦定古今图书集成/明伦汇编/闺媛典/第043卷 > 皇清 > 《溧阳濑水贞女庙碑》李白
## 钦定古今图书集成/明伦汇编/闺媛典/第043卷 > 皇清 > 《溧阳濑水贞女庙碑》李白

“皇唐叶，有六圣再造，八极，镜清万方，幽明咸熙，天秩
有礼。自古及今，君君臣臣，烈士贞女，采其名节尢章，

修博达者为邦之意乎？贞义女者，溧阳黄山里史氏
之女也。以家溧阳，《史阙书》之岁三十弗移天于人，清
“英洁白，事母纯孝，手柔荑而不龟，身漂击以自业。当
楚平王时，王虐忠助谗，苛虐厥政，芟于尚，斩于奢，血
流于朝，赤族伍氏，怨毒于人，何其深哉！子胥始来奔
勾吴，月涉星遁，或七日不火，逼迫于昭关，匍匐于濑
渚，舍车而徒，告穷此女，目色以臆，授之壶浆，全人自
沉，形与口灭，卓绝千古，声凌浮云，激”节必报之仇雪，
诚无疑之地。难乎哉！借如曹娥潜波，理贯于孝道；聂
姊殒肆，概动于天伦。鲁姑弃子，以却三军之众；漂母
进饭，而没千金之恩。方之于此，彼或易耳。卒使伍君
开张阖闾，倾荡鄢郢，吴师鞭尸于楚国，申胥泣血于
秦庭。我亡尔存，亦各壮志。张英风于古今，雪大愤于
天地。微此女之力，虽“云为之士，亦焉能咆哮奋激，施
于后世耶？”望其溺所，怆然低回，而不能去。每风号吴
天，月苦荆水，响像如在，精魂可悲。备昔投金有泉，而
刻石无主，哀哉！邑宰荧阳郑公名晏，家康成之学，世
子产之才，琴清心闲，百里大化。有若主簿扶风窦嘉
宾，县尉广平宋陟，南郡陈然，丹阳李济、清河张昭，皆
有卿“材霸略，同事相协，缅纪英淑，勒铭道周。虽陵颓
海竭，文或不死。”其词曰：

粲粲贞女，孤生寒门。上无所天，下报母恩。春风三十，
花落无言。乃如之人，击漂清源碧流素手，萦波潺湲。
求思不可，秉节而存。伍胥东奔，乞食于此。女分壶浆，
灭口而死。声动列国，义形。壮士，入郢，鞭尸还吴。雪耻
投金濑沚，报德称美，明明千秋，如月在水。